Cyllid ychwanegol ar gyfer dulliau gwaith ieuenctid o ymdrin â chymorth iechyd meddwl a lles emosiynol

Bydd £2.5m o gyllid ychwanegol yn cael ei ddyrannu ar draws 22 awdurdod lleol yn seiliedig ar y fformiwla a ddefnyddir gyda'r Grant Cymorth Ieuenctid. Mae Atodiad A yn manylu ar y lefelau ariannu fesul awdurdod lleol.

* Bydd y cyllid ychwanegol i’w ddefnyddio ar gyfer costau refeniw yn unig.
* Rhaid dyrannu’r cyllid drwy ddulliau gwaith ieuenctid i gefnogi iechyd meddwl a lles pobl ifanc 11-25 oed. Dylai hyn gynnwys ffocws ar ddatblygu gwydnwch drwy gymorth anghlinigol/cymunedol.
* Rhaid i awdurdodau lleol weithio gyda'r sector gwirfoddol, a'i ariannu, i ddarparu gwasanaethau ar draws ardal yr awdurdod lleol. Gallai hyn fod yn un gwasanaeth gwirfoddol unigol neu’n nifer ohonynt, heb uchafswm, lle byddai prosiectau neu ddarnau o waith llai o ran maint yn ffordd o gyrraedd at grwpiau anoddach cyrraedd atynt neu grwpiau agored i niwed neu ddifreintiedig.
* Rhaid i sefydliadau gwirfoddol fod yn rhan annatod o’r broses o lunio'r cynllun gwaith a chyfrannu at gynllunio a darparu'r gwasanaeth.
* Rhaid cyflwyno’r cynllun gwaith **erbyn 21 Medi 2021** a rhaid i'r Awdurdod Lleol a'r Mudiadau Gwirfoddol sydd wedi cymryd rhan ei lofnodi.
* Gellir defnyddio’r cyllid i ddarparu cymorth sy’n ychwanegol at y ddarpariaeth bresennol, ond rhaid dangos tystiolaeth o’r cyfraniad ychwanegol. Ni ddylid cael unrhyw gyllido dwbl, gyda'r Grant Cymorth Ieuenctid nac unrhyw ffrydiau ariannu eraill.
* Gellir defnyddio'r cyllid yn hyblyg i ymateb yn y ffordd orau i anghenion lleol. Fodd bynnag, dylai awdurdodau lleol ystyried sut y gellid defnyddio'r cyllid i dargedu pobl ifanc sy'n agored i niwed yn ogystal â'r rhai mewn ardaloedd anoddach cyrraedd atynt, er mwyn sicrhau bod pobl ifanc â nodweddion gwarchodedig ac o ystod eang o gefndiroedd yn ymwybodol o wasanaethau a chymorth sydd ar gael ac yn gallu cael gafael arnynt. Y gobaith yw y gallai ymgysylltu â mwy o bobl ifanc ar hyn o bryd annog mwy o ymgysylltu â gwasanaethau cyffredinol.
* Rhaid i awdurdodau lleol hysbysu eu byrddau partneriaeth iechyd meddwl am y ddarpariaeth ychwanegol a nodi sut mae'r gweithgareddau a ddarperir gyda'r cyllid hwn yn ategu neu'n ychwanegu at wasanaethau cymorth iechyd meddwl emosiynol presennol yn eu hardal.
* Dylid ystyried targedu blynyddoedd pontio, o'r ysgol gynradd i'r ysgol uwchradd, yna eto yn 16 -18 oed wrth i bobl ifanc adael yr ysgol/addysg ôl-16 ac edrych ar opsiynau cyflogaeth, hyfforddiant neu addysg bellach/uwch.
* Dylid ystyried darparu cymorth cyfrwng Cymraeg.
* Rhaid gwario'r holl gyllid yn y cyfnod ariannol hwn (2021/22) ac nid oes unrhyw gyllid ychwanegol wedi’i glustnodi at y dyfodol.
* Rhaid i adroddiadau monitro a gyflwynir gyda'r hawliadau ddangos tystiolaeth o gydweithio a dangos yn glir y canlyniadau a gyflawnwyd.

Atodiad A

|  |  |
| --- | --- |
| **Awdurdod Lleol** | **Cyllid ychwanegol** |
| Ynys Môn | £47,500 |
| Gwynedd | £102,500 |
| Conwy | £80,000 |
| Sir Ddinbych | £75,000 |
| Sir y Fflint | £117,500 |
| Wrecsam | £107,500 |
| Powys | £85,000 |
| Ceredigion | £62,500 |
| Sir Benfro | £92,500 |
| Sir Gaerfyrddin | £142,500 |
| Abertawe | £210,000 |
| Castell-nedd Port Talbot | £112,500 |
| Pen-y-bont ar Ogwr | £110,000 |
| Bro Morgannwg | £100,000 |
| Rhondda Cynon Taf | £200,000 |
| Merthyr Tudful | £50,000 |
| Caerffili | £147,500 |
| Blaenau Gwent | £55,000 |
| Torfaen | £72,500 |
| Sir Fynwy | £62,500 |
| Casnewydd | £125,000 |
| Caerdydd | £342,500 |
|  | £2,500,000 |